แจ้งกำหนดบำเพ็ญกุศลฯ “อ.โกร่ง” ณ วัดตรีทศเทพ ศาลา 7 ระหว่าง 8-14 พ.ย. 64
แจ้งกำหนดบำเพ็ญกุศลฯ “อ.โกร่ง” ณ วัดตรีทศเทพ ศาลา 7 ระหว่าง 8-14 พ.ย. 64 หลังจากนั้นบรรจุศพไว้ 100 วัน
แจ้งกำหนดบำเพ็ญกุศลฯ “อ.โกร่ง” ณ วัดตรีทศเทพ ศาลา 7 ระหว่าง 8-14 พ.ย. 64 หลังจากนั้นบรรจุศพไว้ 100 วัน
7 พ.ย. 2564

จากที่ข่าวหุ้นธุรกิจรายงานก่อนหน้านี้ กรณีการเสียชีวิตของ ดร.วีรพงษ์ รามางกูร หรือ ดร.โกร่ง อดีตรองนายกรัฐมนตรี รัฐมนตรีหลายกระทรวงในหลายยุคหลายสมัย และยังเป็นนักเศรษฐศาสตร์ ผู้สร้างคุณูปการต่อประเทศไทยมายาวนาน ตลอดจนเป็นคอลัมนิสต์ในเครือมติชน ถึงแก่อนิจกรรมแล้ว เมื่อเวลา 15.18 น.ของวันที่ 7 พฤศจิกายน ที่ รพ.พระมงกุฎเกล้า ด้วยโรคมะเร็ง สิริอายุ 78 ปี
พร้อมทั้งระบุว่า ทางครอบครัวและญาติของดร.โกร่งจะตั้งบำเพ็ญกุศลศพ ณ วัดวัดมกุฏกษัตริยารามราชวรวิหาร ตามคำสั่งเสียของดร.วีรพงษ์
ล่าสุด มีการยืนยันถึงสถานที่ตั้งบำเพ็ญกุศลศพ ณ วัดตรีทศเทพ ศาลา 7 โดยจะมีพิธีรดน้ำศพในวันที่ 8 พ.ย. 64 เวลา 16.30 น. และสวดพระอภิธรรม 7 วัน ตั้งแต่วันที่ 8-14 พ.ย.2564 เวลา 18.30 น. หลังจากนั้นบรรจุศพไว้ 100 วัน